Anne Rice

I Anne Rice (mibait Howard Allen Frances O'Brien; Octubre 4, 1941 - 2021) metung yang  Americanang talasulat ning gothic fiction, kasulatang Cristianu, ampong erotica. Mapalyaring pikabalwan yang dili ing kayang sikat ampong maimpluwensyang serye da reng nobela, ing The Vampire Chronicles, a dudurut king manimunang tauan, i Lestat. Gewa ra nong pelikula deng adwang libru king The Vampire Chronicles, ing Interview with the Vampire: The Vampire Chronicles anyang 1994, ampo ing Queen of the Damned in 2002.

Meragul ya king New Orleans i Rice, nung nu ya menuknangan anyang kayang kayanakan, bayu ya minalis king Texas, at kaybat king San Francisco. Meragul ya king metung a relihyosung pamilyang Katoliku, oneng megi yang ateista anyang kayanakan yang atsu king idad. Migumpisa ing kayang karerang propesyonal king pamanyulat anyang milimbag ya ing Interview with the Vampire anyang 1976, kabang manuknangan ya king California, at megumpisa yang sinulat katuglung na niti anyang dekadang 1980s. Kanitang kalibudtang ning 2000s, kaybat ning kayang pikabalwan a pamanyubli king Katolisismu, linimbag nong Rice deng nobelang Christ the Lord: Out of Egypt ampong Christ the Lord: The Road to Cana, kwentung gewang piksyon da reng insidenti king bye nang Jesus. Pilang banwa kaybat, dinistansya ya king organisadung Kristyanismu, uling king e na pamanayun king pusisyun ning Pisamban kareng isyung pang-sosyedad, oneng pangaku nang makasentru ya pa murin ing kayang bye king kasalpantayanan king Dios.

Maygit nong 100 milyung kopya da reng libru nang Rice ing misali, at uli na niti, metung ya kareng pekasikat a talasulat a Americanu king bayung kasalesayang Americanu. Lipat ning misamut ing reaksyun kareng mumuna nang obra, sinikat ya kareng kayang kritiku anyang dekadang 1980s. Malalam dong inanalisa deng istilu nang pamanyulat ampo ing kalamnan nang pangliteratura deng obra na deng komentarista king literatura. Asawa ne kilub ning 41 banwa ing poeta ampong pintor a i Stan Rice manibat 1961 anggang mete ya king kanser king utak anyang 2002 king idad a 60. Adwa la anak Stan, i  Michele, a mete king leukemia king idad a limang banwa, ampo i Christopher, a metung mu namang talasulat.

Bukud kareng nobela nang tungkul kareng bampira, sinulat ya mu naman aliwang libru i Rice anti ing  The Feast of All Saints (mipalage king telebisyun anyang 2001) ampo ing Servant of the Bones, nung nu ya mibasi ing 2011 a seryeng pangkomiks.  Megawa la mu namang komiks deng mapilang libru ning The Vampire Chronicles kapamilatan da reng aliwang talalimbag. Sinulat ya mu namang erotic fiction i Rice lalam ning talipampan a Anne Rampling ampong A. N. Roquelaure, kayabe ya ing Exit to Eden, a megawang pelikula ing pelikulang 1994.

Notes

Dalerayan
 [[Katherine Ramsland|


Suglung palwal


 Anne Rice's spiritual journey site




Category:1941 kebaitan
Category:Mabieng tau
Category:American erotica writers
Category:American fantasy writers
Category:American horror writers
Category:American women novelists
Category:BDSM writers
Category:Former Roman Catholics
Category:Erotic horror writers
Category:Existentialists
Category:Female writers who wrote under male or gender-neutral pseudonyms
Category:American people of Irish descent
Category:LGBT rights activists from the United States
Category:People from New Orleans, Louisiana
Category:People from Rancho Mirage, California
Category:University of North Texas alumni
Category:San Francisco State University alumni
Category:Writers from California
Category:Writers from Louisiana
Category:Dark fantasy writers